無黨團結聯盟雖然一直標榜「中道力量」，但係2008年之後，無盟一直都係向泛藍靠攏，無盟嘅立委多數都係喺國民黨禮讓之下先有機會當選，同時無盟嘅立委亦都同中共方面有互動，尤其以原住民立委高金素梅最多，2009年莫拉克風災嗰陣，高金素梅去咗訪問中國，而且返嚟嗰陣重攞住1億新臺幣風災捐款，結果不分藍綠都批評佢嘅行為，後來佢甚至受中共邀請去北京度睇閱兵。